Tradicionelnje přihotuja so Pěskečenjo na swój wulki swjatkowny koparski wjeršk z njedźelnišej zabawu w kruhu wjesnjanow. Ta bě tónraz zhromadnemu spěwanju wěnowana.
Pěskecy (JK/SN). Hižo na zažnym wječoru pjelnješe so stan před sportowym domom z wjesnjanami a hosćimi. Wo dobru naladu postara so DJ zwjetša z načasnej serbskej hudźbu kaž tež ze zabawu z ekstra mócnymi Pěskečanskimi mužemi. Tym poruči literski karan piwa z wupřestrětej ruku dźeržeć, doniž mocy njepopušća. Mužojo so tež dołho dosć prócowachu karan dźeržeć, přezjednje pak wubědźowanje runočasnje zakónčichu, tak zo njebě dobyćerja. Jako dźak smědźeše kóždy swój karan wupić.
pol_Latn szl_Latn